Prečo Ubisoft už do bety nepúšťa ďalších hráčov?

Včera ste sa iste mnohí chceli dostať do bety The Division. Ak ste ale aj mali kľúč, ktorí ste aktivovali na stránkach Division, Ubisoft vás nemusel do bety vpustiť, namiesto toho vám poslal mail s ospravedlnením. Dosiahli totiž maximálnu kapacitu hráčov a všetci ostatní sa dostali na poradovník čakajúcich. Ak nespustia viac serverov dnes, alebo zajtra, betu si už nezahráte a budete musieť počkať na vydanie hry 8.3.2016.

My sme vám včera priniesli nekomprimované PC screenshoty na maximálnych detailoch a dnes prinášame druhú várku. Tento krát skoro kompletne bez HUD a niektoré aj bez postavy. Hra vyzerá výborne, o tom niet pochýb.